ජයසූරිය වේල්ල පාරේ “පුබුදුගම” ශ්‍රී සංඛමුනි විහාරස්ථානයේ ඉඩකඩ මදිකම නිසා සිසුන් දහම් පාසල් කටයුතු කරගෙන යන්නේ පන්සල් භූමියේ ගස් කොළන් යටය.මේ ගැන ශ්‍රී සංඛමුනි විහාරාධිපති ඇඹිලිපිටියේ රතන හිමි කියා සිටින්නේ පන්සලට සමීපව ඉඩමක නිවසක් තනා ඇති නිසා පන්සලේ ඉඩකඩ ඇහිරී තිබෙන බවයි.1996 මේ පන්සල ආරම්භ කර ඇත්තේ වැලිසර මූලගන්ධකුටි විහාරාධිපතිව වැඩ විසූ වැලිසර සෝරත හිමි විසිනි.සිසුන් 100 කට ආසන්නව දහම් අධ්‍යාපනය කරන මේ දහම් පාසලේ දරුවන්ට, ඉඩකඩ මදිනිසා මෙසේ අව්වට - වැස්සට ගස් යට ඉගෙනීමේ කටයුතු කිරීමට සිදුවී ඇත.අද වෙනකම් මේ පන්සල් භූමියට ඔප්පුවක් නැහැ.